बालाजी मंदिर के 13वें पाटोत्सव पर गाजे-बाजे के साथ चढ़ाई ध्वजा
हाउसिंगबोर्ड स्थित श्री हनुमान बगीची तपयोग आश्रम के 13वें पाटोत्सव पर बुधवार को गाजे-बाजे के साथ मंदिर पर ध्वजा चढ़ाई गई। कार्यक्रम को लेकर मुकेश बख्तावरमल सोनी खिंवाड़ा वालों के यहां से ध्वजा यात्रा निकाली गई। गाजे-बाजे के साथ निकाली गई यह ध्वजा यात्रा खेताराम प्याऊ होते हुए हनुमान बगीची पहुंची जहां मंदिर के पुजारी जोगाराम बापू ने ध्वजा की पूजा-अर्चना की। ध्वजा यात्रा के दौरान महिलाओं ने मंगलगीत गाते हुए तो युवाओं ने बालाजी महाराज के जयकारे लगाते हुए रास्ता तय किया। ध्वजा यात्रा के मंदिर पहुंचने पर विद्वान पंडितों द्वारा वैदिक मंत्रोच्चार के साथ मंदिर पर ध्वजा चढ़ाई गई। कार्यक्रम के दौरान श्रद्धालुओं के लिए महाप्रसादी का आयोजन किया गया। इस मौके पर धर्मेंद्र सोनी, चैनसिंह रावलवास, खीमाराम ढारिया, लोकेश मंडोरा, अनिलराज चौहान, वासुदेव, सुल्तानसिंह, हरेंद्र सोनी, हनुमानदास चोटिला, घीसू खारड़ा, पूजा सोनी, मंजू परिहार, उर्मिला कश्यप सहित कई श्रद्धालु मौजूद रहे।
पाली. हनुमान बगेची में ध्वजा ले जाते श्रद्धालु। फोटो| भास्कर
hin_Deva hin_Deva mai_Deva